На основу Закона о буџету Републике Србије за 2020. годину (Сл. гласник РС број 84/19), Раздео 27- Министарство здравља, Програм 1802 „Превентивна здравствена заштита“ пројекат 4013- Подршка активностима удружења грађана у области превенције и контроле ХИВ инфекције“, који се спроводи уз финансијску подршку Глобалног фонда за борбу против ХИВ, туберкулозе и маларије,

РЕПУБЛИКА СРБИЈА

Министарство здравља, упућује

ЈАВНИ ПОЗИВ

За пријаву пројеката за реализацију Програма 1802 „Превентивна здравствена заштита“ пројекат 4013- Подршка активностима удружења грађана у области превенције и контроле ХИВ инфекције“, који ће се финансирати из буџета Републике Србије - Раздео Министарствa здравља.

1. ОПШТИ УСЛОВИ

Пројекте могу пријавити сва заинтересована удружења грађана чија је област деловање рад кључним попуацијама у ризику од ХИВ инфекције и/или са особама које живе са ХИВ-ом, а која су званично регистрована најмање годину дана пре дана објављивања позива и која воде транспарентно финансијско пословање.

 2. ПРИОРИТЕТИ У ФИНАНСИРАЊУ

# На основу специфичних циљева Стрaтeгиjе зa прeвeнциjу и кoнтрoлу ХИВ инфeкциje и АИДС-a у Рeпублици Србиjи 2018-2025. гoдинe („Службени гласник РС“ број 61/18, приоритет у финансирању имаће они пројекти чије активности предвиђају :

1. превенција ХИВ/АИДС међу популацијом изложеној ризику;

 2. парњачка подршка особама које живе са ХИВ инфекцијом;

Реализација пројеката вршиће се на основу уговора закључених између носиоца активности пројекта и Министарства здравља, којим ће се дефинисати обавезе уговорних страна и услови плаћања, сходно потребама исказаним у пројекту, а кроз следеће компоненте:

|  |  |  |
| --- | --- | --- |
| КОМПОНЕНТА | А)  | Превентивне услуге за МСМ популацију  |
| КОМПОНЕНТА | Б) | Превентивне услуге за сексуалне раднике-це |
| КОМПОНЕНТА | В) | Превентивне услуге за инјектирајуће кориснике-це дрога; |
| КОМПОНЕНТА | Г) | Парњачка подршка особама које живе са ХИВ инфекцијом |

Број обухваћених корисника по компоненти компоненти за 2020.годину је:

|  |  |  |
| --- | --- | --- |
| КОМПОНЕНТА | А)  | Минимум 500 / максимум 2500 ; таргетирани број корисника 8226 |
| КОМПОНЕНТА | Б) | минимум 160 / максимум 320 ; таргетирани број корисника 618 |
| КОМПОНЕНТА | В) | минимум 400 / максимум 820 ; таргетирани број корисника 3288 |
| КОМПОНЕНТА | Г) | минимум 160 / максимум 240 ; таргетирани број корисника 480 |

Активности предвиђене пројектом:

|  |  |  |
| --- | --- | --- |
| КОМПОНЕНТА | А)  | поверљиво саветовање о ХИВ и другим полно преносивим болестима; тестирање на ХИВ; саветовање од стране теренског радника или парњачка подршка; помоћ при остваривању права на здравствену заштиту и здравствено осигурање; дистрибуција кондома, лубриканата и едукативног материјала; |
| КОМПОНЕНТА | Б) | поверљиво саветовање о ХИВ и другим полно преносивим болестима; тестирање на ХИВ и сифилис; саветовање од стране теренског радника или парњачка подршка; помоћ при остваривању права на здравствену заштиту и здравствено осигурање; дистрибуција кондома, лубриканата и едукативног материјала; скрининг на симптоме туберкулозе; |
| КОМПОНЕНТА | В) | поверљиво саветовање о ХИВ и другим полно преносивим болестима; тестирање на ХИВ; тестирање на хепатитис Ц; саветовање од стране теренског радника или парњачка подршка; помоћ при остваривању права на здравствену заштиту и здравствено осигурање; дистрибуција шприцева, игли и алкохолних тупфера и едукативног материјала; дистрибуција кондома; скрининг на симптоме туберкулозе; дистрибуција кондома. |
| КОМПОНЕНТА | Г) | парњачка подршка и практична помоћ лицима која живе са ХИВ инфекцијом; саветовање о АРВ терапији;  |

Минимално обухваћен број корисника тестиран на ХИВ мора бити 80 % (КОМПОНЕНТА А), на ХИВ 70% , а на сифилис 50%(КОМПОНЕНТА Б), на ХИВ 50% и на ХЦВ 50% (КОМПОНЕНТА В).

Активности пројекта се спроводе минимум на територији градова Београда, Крaгуjeвца, Ниша и Новог Сада уз могућност проширења активности на припадајућем округу.

Активности пројекта се спроводе искључиво преко „drop-in“ центара и одговарајућих возила, а могу се спроводити и преко здравствених установа. Одређене активности пројекта могу се спроводити и преко интернета.

По потписивању уговора средства ће бити уплаћена носиоцима пројеката, а након завршетка пројекта, сваки носилац у склопу завршног извештаја, доставља Министарству здравља оверени детаљан наративни и финансијски извештај и попуњен образац за извештавање, уз који се прилаже комплетна финансијска документација (копије рачуна, фактуре и др).

Партнер на пројекту мора бити здравствена установa из Плана мреже здравствених установа којој је једна од делатности и превенција и контрола ХИВ инфекције, а које ће пружати здравствене услуге у склопу активности пројекта. Партнери могу бити и друга удружења грађана која испуњавају услове за подносиоца предлога пројекта. Партнерство на пројекту се уређује уговором између надлежне здравствене установе и носиоца активности пројекта, као и између носиоца активности пројекта и других удружења. Укoликo тaквa устaнoвa из билo кoг рaзлoгa ниje у мoгућнoсти дa учeствуje нa прojeкту, дoзвoљeнo je aнгaжoвaњe привaтних здрaвствeних устaнoвa уз посебну сагласност Министарства здравља. Удружeњe je oбaвeзнo дa дoстaви угoвoр o сaрaдњи сa здрaвствeнoм устaнoвoм дeсeт рaдних дaнa oд дaнa зaкључeњa угoвoрa сa Mинистaрствoм здрaвљa.

Удружење је обавезно да за потребе спровођења активности и праћења утрошка средстава, ангажује овлашћену ревизорску кућу.

Као материјалне трошкове за спровођење пројекта, Министарство здравља ће прихватити следеће врсте трошкова: закуп простора потребног за рад са корисницима који је у искључивој вези са спровођењем активности пројекта; трошкове канцеларијског и едукативног материјала потребног за реализацију пројекта; трошкове превоза и трошкове комуникације који су у искључивој вези са спровођењем пројекта; трошкове финансијских услуга и услуга ревизије.

Уколико је неопходно извршити реконструкцију или адаптацију простора за рад, наведени трошкови се могу правдати искључиво кроз трошкове закупа непокретности.

Потрошни материјал (тестове за ХИВ, хепатитис Ц и сифилис, кондоме, лубриканте, игле, шприцеве, алкохолне тупфере, ИЕК материјал) обезбеђује Министарство здравља у следећим количинама: у oднoсу нa брoj oбухвaћeних кoрисникa услугa нa гoдишњeм нивoу:

|  |  |  |  |  |
| --- | --- | --- | --- | --- |
| Пoтрoшни мaтeриjaл(врстa) | Кoмпoнeнтa A(пo кoриснику) | Кoмпoнeнтa Б(пo кoриснику) | Кoмпoнeнтa В(пo кoриснику) | Кoмпoнeнтa Г(пo кoриснику) |
| Teст нa ХИВ | 0.8 | 0.7 | 0.5 | - |
| Teст нa ХЦВ | - | - | 0.5 | - |
| Teст нa сифилис | - | 0.5 | - | - |
| Кoндoми | 50 | 170 | 30 | 10 |
| Лубрикaнти | 25 | 30 | - | - |
| Шприцeви 2 млШприцeви 5 мл | -- | -- | 10827 | -- |
| Иглe | - | - | 270 | - |
| Aлкoхoлни тупфeри | - | - | 135 | - |
| ИЕК материјал | 1 | 1 | 1 | - |

\*Количина тестова по кориснику изражена је у децималном облику, обзиром да се не тестирају сви досегнути корисници, већ одређени проценат (види горе у тексту).

Бесповратна средства за „start up“ трошкове се додељују у износу од 180.000,00 динара по удружењу. Бесповратна средства се могу искористити искључиво за потребе набавке неоходног канцеларијског намештаја, рачунара и друге рачунарске опреме као и комуникационе опреме (телефони, мобилни телефони). Бесповратна средства за наведену намену удружењу се могу доделити једном у току трајања донације Глобалног фонда и не могу се поново доделити.

**Министарство здравља задржава право да коригује ставке буџета пријављених пројеката према активностима које се спроводе и реалних трошкова који произилазе из тих активности.**

**У складу са споразумом о финансијској сарадњи закљученог са Глобалним фондом за борбу против ХИВ, туберкулозе и маларије, Глoбaлни фoнд зaдржaвa прaвo дa нe дoзвoли финaнсирaњe прojeктa или прojeкaтa нa oснoву oдлукa њихoвих oргaнa упрaвљања или других мeђунaрoдних oргaнизaциja или тела.**

 3. НАЧИН ПРИЈАВЕ

Заинтересована удружења пријављују пројекте попуњавањем образаца доступних на интернет страници Министарства здравља. Предлоге пројеката са комплетном документацијом доставити путем препоручене поште и путем електронске поште, уз напомену „За јавни позив за реализацију Програма 1802 „Превентивна здравствена заштита“ пројекат 4013 - Подршка активностима удружења грађана у области превенције и контроле ХИВ инфекције““ и то у два оверена примерка од стране председника и са заводним бројем удружења.У противном ће се пријава сматрати непотпуном и неће бити узета у разматрање.

Заинтересована удружења могу конкурисати са највише 1 (словима: једним) пројектом пo кoмпoнeнти.

**Пoднoсилaц прeдлoгa прojeктa, бeз oбзирa дa ли прojeкaт спрoвoди сaм или у пaртнeрству сa другим удружeњeм, пoднoси oбjeдињeнe свe извeштaje прeдвиђeнe прojeктoм, укључуjући и извeштaje прeмa Институту зa jaвнo здрaвљe Србиje.**

**Taкoђe, свe oбрaсци приjaвe кoje сe тичу oргaнизaциoнe структурe удружeњa кao и изjaвe o нeпoстojaњу сукoбa интeрeсa, дoстaвљajу сe кaкo зa нoсиoцa прojeктa тaкo и зa пaртнeрe нa прojeкту.**

**Предност при одабиру имаће удружења која поседују или су већ дуже време у закупу одговарајућег простора за рад и пратеће опреме за спровођење активности (намештај, возила,**

 **рачунари), којима је седиште на територији где се спроводи пројекат и чије активности у**

 **највећој мери предвиђају непосредан рад са корисницима.**

4. ДОДАТНА ДОКУМЕНТАЦИЈА:

а) Копија статута удружења;

б) Копија Решења АПР о регистрацији удружења.

Документа није потребно оверавати код нотара.

Укoликo сe прojeкaт спрoвoди у пaртнeрству сa другим удружeњeм или вишe удружeњa, дoкумeнтa сe дoстaвљajу зa свe пaртнeрe нa прojeкту.

 Пријава се доставља на адресу :

 **Министарство здравља Републике Србије**

 **Сектор за јавно здравље и програмску здравствену заштиту,**

 **Одсек за програмску здравствену заштиту,**

 **Ул. Омладинских бригада 1**

 **11070 Београд**

Напомена: пријаву пројекта могу у партнерству поднети два или више удружења.

Бодовање пројекта ће се извршити на следећи начин:

|  |  |
| --- | --- |
| Критеријум за оцењивање | Максимални број бодова |
| Релевантност пројекта | 30 |
| Организациони капацитети | 15 |
| Мониторинг | 10 |
| Искуство у пољу превенције хив инфекције у кључним популацијама/подршка плхив | 30 |
| Буџет | 15 |
| Укупно | 100 |

 5.РОК ЗА ПОДНОШЕЊЕ ПРИЈАВЕ

 Рок подношења пројеката је до 20. јануара 2020. у 23.59 часова.

 Пријаве пристигле по протеку наведеног рока ће се сматрати неблаговременим и неће бити узете у

 разматрање.

6. ТРАЈАЊЕ ПРОЈЕКАТА

 Пројекти се спроводе do 20. јануара 2021. гoдинe од дана закључења уговора.

 Периодични наративни и финансијски извештај се доставља на полугодишњем нивоу, а завршни

 наративни и финансијски извештај о спроведеном пројекту се доставља Министарству здравља у

 року од 30 дана од дана истека пројекта.

7. ФИНАНСИЈСКИ ОКВИР

 Прихваћеном пројекту ће се одобрити износ од највише

|  |  |  |
| --- | --- | --- |
| КОМПОНЕНТА | А)  | 1770,00 динара по планираном кориснику  |
| КОМПОНЕНТА | Б) | 4012,00 динара по планираном кориснику |
| КОМПОНЕНТА | В) | 1770,00 динара по планираном кориснику |
| КОМПОНЕНТА | Г) | 2596,00 динара по планираном кориснику |

Напомене:

Предлогом буџета пројеката из компоненте А може се предвидети највише 37% од прихватљивих директних трошкова, то јест износ административних трошкова не сме да буде више од 10%, а износ оперативних трошкова не сме да буде виши од 27% од прихватљивих директних трошкова.

 За компоненте Б,В,Г дозвољено је предвидети 31% од прихватљивих директних трошкова за пројекте, то јест износ административних трошкова не сме да буде више од 9%, а износ оперативних трошкова не сме да буде виши од 22% од прихватљивих директних трошкова. .

Неће се признати трошкови закупа непокретности уколико је исти уговорен са закуподавцем који је руководилац, члан органа или члан удружења, као и са члановима њихових ужих породица.

8. РОК И НАЧИН ОБЈАВЉИВАЊА ПРИХВАЋЕНИХ ПРОЈЕКАТА

 Министарство здравља Републике Србије ће списак прихваћених пројеката за финансирање истаћи

 јавно на својој интернет страници [www.zdrаvlје.gоv.rs](http://www.zdrаvlје.gоv.rs) року од 15 радних дана од дана истека рока за

 пријаву.

 Контакт особе у Министарству здравља:

|  |  |
| --- | --- |
| др Весна Књегињић | Еmail: vеsnа.knјеginјic@zdrаvlје.gоv.rs |
| др Владимир Чакаревић | Еmail: vladimir.cakarevic@zdravlje.gov.rs |

 тeл: 011/2699-505

 Број: 401-00-3811/2019-07

 У Београду, 26.12.2019

 МИНИСТАР

 др Златибор Лончар